মূলত কমিউনিটির জনগণ অনুষ্ঠান পরিকল্পনা, নির্মান এবং সম্প্রচারে সম্পৃক্ত থেকে কৃষি রেডিওর কার্যক্রম চালিয়ে যাচ্ছে। কৃষি রেডিওর শ্রোতাক্লাবের সংখ্যা ২৫টির মতো। সর্বশেষ জরীপ অনুযায়ী কৃষি রেডিওর শ্রোতার সংখ্যা ৭৫হাজারের কম নয়। বরগুনা জেলার আমতলী, তালতলী, বরগুনা সদর, পাথরঘাটা, বেতাগী, বামনা এবং পটুয়াখালী সদর, গলাচিপা, কলাপাড়া, মির্জাগঞ্জ, রাঙ্গাবালি, দশমিনার শ্রোতারা কৃষি রেডিওর বিভিন্ন অনুষ্ঠান শুনছেন। আমার রেডিও আমার কথা বলে এ শ্লোগানকে বুকে ধারণ করে কৃষি রেডিও এগিয়ে যাচ্ছে আগামী সুন্দর সফলতা ও কাঙ্ক্ষিত সমৃদ্ধির পানে।